ปกติเคยฉีดยาคุมแบบ3เดือนและไม่มีประจำเดือน แต่ตอนนี่กลับมีประจำเดือนปวดหน่วงๆท้องน้อยแต่ประจำเดือนออกมานิดเดียว จะมีผลข้างเคียงอะไรไหมคะ
สวัสดีค่ะ การใช้ยาคุมแบบฉีดทุก 3 เดือน จะเป็นฮอร์โมนประเภทฮอร์โมนเดี่ยว ซึ่งทำให้พบผลข้างเคียงเรื่องเลือดออกผิดปกติทางช่องคลอดแบบกระปริดกระปรอย และประจำเดือนไม่มาได้ค่อนข้างบ่อยเช่นกันโอกาสตั้งครรภ์มีได้น้อยมาก หากอยู่ในช่วงที่ฉีดยาอยู่ และไปฉีดยาต่อเนื่อง จากที่กล่าวมาน่าจะเป็นผลข้างเคียงจากยาฉีดมากที่สุดแนะนำการสังเกตอาการ หากเลือดออกเยอะ ปวดหน่วงท้องน้อยมากจนทำกิจวัตรประจำวันไม่ได้ อาจมีสาเหตุอื่นๆของเลือดที่ออกผิดปกติเช่นการติดเชื้อหรือมีเนื้องอกในอวัยวะสืบพันธุ์เพศหญิงได้เช่นกัน ควรไปตรวจเพิ่มเติม และสำคัญคือการกลับไปฉีดยาคุมตามแพทย์นัดให้ตรงวัน